ได้มา HOBS สาขาใหม่ อยู่ในโครงการ Canapaya Riverfront ติดริมแม่น้ำเจ้าพระยาเลย บรรยากาศไม่ต้องพูดถึง ชิลมากๆ เรามาวันที่ 25 ธันวาคม มี Concert ตู่ ภพธร พอดี จริงๆคือต้องจองบัตร จองที่นั่งมาก่อน แต่เรามาแบบ Walk-In ทางเจ้าหน้าที่แจ้งว่าไม่มีที่นั่งต้องลงคิวรอเท่านั้น แต่โชคดีที่เราไปถึงตอน 6 โมงนิดๆยังไม่มีคนมา ที่นั่งจองไว้ยังว่างเพียบ เลยขอเจ้าหน้าที่ว่าขอสั่งอาหารนั่งทานรอก่อนละกัน ถ้าเจ้าของโต๊ะมาเดี๋ยวเราลุกให้ เพราะกะว่านั่งทานข้าวคงไม่ถึงชั่วโมงหรอก หลังจากนั้นก็ไปยืนดื่มๆชิลๆที่บาร์ก็ได้ 

จริงๆที่นี่ค่อนข้างกว้างมากเลย มีทั้งในส่วนของสนามหญ้า และส่วนที่เป็นโต๊ะติดริมน้ำ แล้วก็ส่วนที่เป็นบาร์ ห้องน้ำที่นี่จะเป็นแบบตู้ container แต่ก็สะอาดใช้ได้เลยนะ 

เมนูอาหารสาขานี้จะค่อนข้างน้อยกว่าสาขาอื่นๆ ถ้าจะเน้นมาทานอาหารแบบจริงจังคงไม่เหมาะ แต่ถ้าเน้นบรรยากาศและความชิลล์ (โดยเฉพาะหน้าหนาว ลมเย็นๆแบบนี้) ล่ะก็ สมควรมาอย่างยิ่ง! 

อาหารและเครื่องดื่มที่สั่งไปวันนี้ 
- Pork Burger (230) -- Burger หมู มาแบบชิ้นใหญ่ ตัวเนื้อขนมปังไม่ค่อยประทับใจเท่าไหร่ รสชาติออกเผ็ดพริกไทชัดเจน แต่เนื้อหมูนุ่ม หอม อร่อยใช้ได้ ตัว Fries ที่มากับจานนี้ไม่ค่อยร้อน โดยรวมให้ 3.5/5 
- Fish & Chips (350) -- โดยรวมอร่อยใช้ได้ ให้ 3.5/5
- Super Fries (190) -- เมนูนี้มาทุกครั้ง สั่งทุกครั้ง อร่อยมาก เอาไป 5/5
- Chicken Little (180) -- ปีกไก่ทอด กินเพลินๆ 4/5
- HOBS Nuts (160) - ถั่วทอด มีเครื่องมาให้คลุกด้วย ถั่วใหม่และสดมาก มีทั้งถั่วลิสง มะม่วงหิมพานต์ อัลมอนด์ และแมคคาเดเมีย คุณภาพดี อร่อยมาก เอาไป 5/5 
-  Draft Hoegaarden Pint (280) / Hoegaarden Rose (260)  -- รสชาติเยี่ยมตามแบบฉบับของมันอยู่แล้ว 5/5
- Brother Cider Wild Fruit 50 CL (310) -- เพิ่งเคยได้ลองดื่ม Cider ยี่ห้อนี้เป็นครั้งแรก รสชาติดื่มง่าย หวานกำลังดี ซ่าๆ ดื่มแล้วชื่นใจ โดนใจเต็มๆ เหมาะกับคนไม่ชอบแอลกอฮอล์ขมๆ ดื่มง่ายสำหรับสาวๆ (แต่เราเองก็ติดใจ) เอาไป 5/5

สรุปว่าอาหารโดยรวมอร่อย เครื่องดื่มโดนใจ บรรยากาศสุดยอด แถมวันที่มามี concert ตู่ภพธร  ด้วย ร้องเพลงสดได้ดีมาก โดยรวมวันนี้เลยประทับใจมาก ต้องมีกลับไปซ้ำอีกแน่นอนกับสาขานี้ 